­­

Nyhedsbrev juni 2019

Kære forældre,

Endelig sommervarme og mulighed for meget ude liv**, husk derfor at få solcreme på inden i kommer i børnehave. Vi supplerer først senere på dagen. Der er solcreme i børnehaven, som i kan bruge, hvis i har glemt at få det på hjemme.** Til vores sommerfest gentager vi konceptet fra sidste år, hvor i medbringer lidt frugt eller kage og børnehaven sørger for kaffe, the og saftevand. Husk lukkedag Grundlovsdag d. 5. juni, i morgen!

Vi vil opfordre jer til at **vaske hænder** med jeres børn når i kommer til børnehaven og når i henter igen. For at forebygge bakterie og sygdomsspredning. Check ligeledes jeres barn **hver aften** for **lus.**

**Mødetid: Vi holder morgensamling hver dag kl.9.30- 9.45, vi forventer derfor, at børnene er afleveret inden kl. 9.30 med mindre andet er aftalt.**

**Mobiltelefon:** Giv jeres børn jeres fulde opmærksomhed, **LAD derfor VÆRE med at tale i mobiltelefon i børnehaven.**

**Afhentning:** Når du henter dit barn, skal du altid sørge for at sige farvel til mindst én ansat. Det er vigtigt, at du tager dit barn med, når du kommer for at hente det, også selvom han/hun måske ikke vil hjem. *Lad ikke dit barn løbe rundt i børnehaven, når du er kommet. Det skaber uro hos de børn, som ikke er blevet hentet. Hjælp ligeledes dit barn med at rydde op efter sig inden i tager overtøj på.*

**Parkering:** kirketjeneren har bedt mig videreformidle, at parkering på kirkens område **kun** er tilladt i forbindelse med aflevering og afhentning af jeres børn.

**Lågen:**. Lågen og koden skal **kun** håndteres af forældre og voksne.

**Børn:** Edith**,** Caroline og Ingrid slutter i børnehaven d. 30. juni. God vind fremover! Vi byder velkommen til Lou, som starter i børnehaven d. 17.6.

**Legetøjsdag:** vi har legetøjsdag den sidste fredag i måneden. Lad våben og masker blive hjemme, da disse effekter giver anledning til konflikter og rædsel. Næste legetøjsdag er fredag d. 28. juni!

**Kalender:** børnegudstjeneste onsdag d. 12.juni, sommerfest 6.6. kl. 15.30-17.00, afskedsdag for skolebørn 19.6 kl. 17-18.

**Aktiviteter:** musik mandag og sang onsdag. Vestamager gruppen og yoga kører videre.

**Bageliste:** forældrene skiftes til at bage brød hver fredag. Vi har hængt en ny liste op på vores whiteboard i entreen, se venligst hvornår jeres bagedag er fastlagt.

**Lukkedagene**: for **2019** er: **5.6**, 24.12-31.12.

Vi fejrer **børnenes fødselsdage** på dagen eller på nærmeste hverdag. Vi holder en samling om formiddagen, hvor vi synger, råber hurra og pakker gave op. Forældrene er velkomne til at bage boller eller brød, som vi kan spise til frugt. I denne måned skal vi fejre Franz, Bastian, Kaya og Peder. Husk at invitere **alle** børn eller **alle** drenge/piger fra gruppen, når i holder børnefødselsdag hjemme.

**God juni**